1 Chivumbuzi* chakuperekeka ndi Yesu Khristu, cho Chiuta wangumupaska+ kuti walongo akapolu ŵaki+ vinthu vo vitenere kuchitika pambula kuswera. Yesu wangutuma mungelu waki ndipu wangupereka chivumbuzi cho kwaku Yohane kapolu waki+ kuporote mwa mungelu yo. Iyu wangupereka chivumbuzi cho mwakugwiriskiya ntchitu vinthu vo vimiya vinthu vinyaki.2 Yohane wanguchitiya ukaboni mazu ngo Chiuta wangupereka kweniso ukaboni wo Yesu Khristu wangupereka. Iyu wanguchitiya ukaboni vinthu vosi vo wanguwona.3 Ngwakukondwa munthu yo waŵerenga mwakukweza, kweniso mbakukondwa ŵanthu wo atuvwa mazu nga uchimi uwu ndipuso wo asunga vinthu vo vikulembeka mwenimo,+ pakuti nyengu yakuŵikika ye pafupi.4 Ini Yohane ndilembe mipingu 7+ yo ye muchigaŵa cha Asia kuti:Muŵi ndi wezi ukulu kweniso chimangu vakutuliya kwaku “Yo waliku, yo wengaku ndipuso yo watuza,”+ kweniso vakutuliya ku mizimu 7+ yo ye panthazi pa mpandu waki waufumu,5 ndipuso vakutuliya kwaku Yesu Khristu, “Kaboni Wakugomezgeka,”+ “Wakwamba kuwaku kutuliya ku nyifwa,”+ “Wakulamuliya wa mafumu nga pacharu chapasi.”+Kwaku iyu yo watitiyanja+ ndipuso yo wakutifwatuwa ku maubudi ngidu ndi ndopa zaki,+6 ndipu wakutipanga kuŵa mafumu*+ kweniso asembi+ aku Chiuta waki ndipuso Awisi, kwaku iyu kuŵi unkhankhu kweniso nthazi kwamuyaya. Ame.7 Awonani! Watuza ndi mitambu,+ jisu lelosi lazakumuwona, ndipu wo angumugwaza nawu azakumuwona; mafuku ngosi nga pacharu chapasi ngazakujipuma pachifuŵa mwachitima chifukwa chaku iyu.+ Hinya, Ame.8 Yehova* Chiuta wakamba kuti: “Ini ndini Alefa ndi Omega,*+ Yo waliku, yo wengaku ndipuso yo watuza, Wanthazizosi.”+9 Ini Yohane, mubali winu kweniso wakusangana namwi mu masuzgu,+ mu ufumu+ ndipuso mu kukunthiyapu+ mwakukoliyana ndi Yesu,+ ndenga pachirwa* cha Patimo chifukwa cha kukamba vakukwaskana ndi Chiuta kweniso chifukwa cha kupereka ukaboni wakukwaskana ndi Yesu.10 Mwa mzimu, ndingusanirika kuti nde mu zuŵa la Ambuya, ndipu ndinguvwa mazu nganthazi nge kuliya kwa mbata* kuvuli kwangu.11 Mazu ngo ngakambanga kuti: “Vo uwona, uvilembi mumpukutu ndi kuvitumiza ku mipingu 7 iyi: wa ku Efeso,+ wa ku Simuna,+ wa ku Pegamo,+ wa ku Tiyatira,+ wa ku Sade,+ wa ku Filadefiya+ ndipuso wa ku Lawodikaya.”+12 Ndingung’anamuka kuti ndiwoni yo walongoronga nani, ndipu ndati ndang’anamuka, ndinguwona vakuŵikapu nyali 7 vagolidi.+13 Pakati pa vakuŵikapu nyali penga munthu munyaki nge mwana wa munthu,+ yo wanguvwala chakuvwala chakufika mumaphazi, ndipu wanguvwala so bandi lagolidi kuzunguliza nganga yaki.14 Kweniso, mutu waki ndi sisi laki venga vituŵa nge weya wa mbereri wakuti tuu, nge sinoo,* ndipu masu ngaki ngenga nge mulipu wa motu.+15 Maphazi ngaki ngagabukanga nge mkuŵa wamampha ukongwa+ pa nyengu yo usongonoreka mung’anju, ndipu mazu ngaki ngavwikanga nge kupoma kwa maji nganandi.16 Mujanja laki lamaryi mwenga nyenyezi 7,+ ndipu mumulomu mwaki mwatuwanga lipanga lakuthwa,+ litali, lawuyi kosikosi ndipu chisku chaki chenga nge lumwi lo laŵala ukongwa.+17 Ndati ndamuwona, ndinguwa pamaphazi ngaki nge kuti ndafwa.Ndipu iyu wanguŵika janja laki lamaryi paku ini ndi kukamba kuti: “Ungawopanga cha. Ndini Wakwamba+ ndi Wakumaliya,+18 ndipuso wamoyu.+ Ndingufwa,+ kweni awona! nde wamoyu muyaya mpaka muyaya.+ Nde ndi maki nga nyifwa kweniso nga Dindi.*+19 Mwaviyo, lemba vinthu vo wawona, vinthu vo vilipu ndipuso vinthu vo vichitikengi pavuli paki.20 Pa nkhani ya chisisi chakupaturika cha nyenyezi 7 zo wawona mujanja langu lamaryi kweniso vakuŵikapu nyali 7 vagolidi: Nyenyezi 7 zimiya angelu a mipingu 7, ndipu vakuŵikapu nyali 7 vimiya mipingu 7.+
tum_Latn